Það hefur verið ánægjulegt fyrsta sumarið í tækjasölu hjá Kný . Talsverð eftirspurn hefur til dæmis verið eftir Ruddasláttuvélum . Svo mikil reyndar að þær seldust upp hjá framleiðandanum og fengum við því færri vélar en við vonuðumst eftir yfir hásumarið . Það er ekki annað að sjá en að fleiri og fleiri séu að átta sig á kostum þess að nota minni og ódýrari tæki til að sinna störfum sem til þessa hafa verið unnin af stærri , dýrari og óhagkvæmari vélum . Þetta merkjum við vel á fyrirspurnum sem okkur berast , sem og samtölum við þá sem nú þegar hafa fengið hjá okkur tæki . Við höfum nú lokið einu ári í núverandi rekstri . Reynslan af tækjunum og viðtökur viðskiptavina hafa verið vonum framar . Með það veganesti siglum við inn í haust og vetur númer tvö full tilhlökkunar að vinna með viðskiptavinum okkar og útbúa þá í leik og starf . Við minnum á Facebook síðu okkar en þar reynum við að birta myndir og vera virk í stöðuuppfærslum . Myndin með þessari frétt er frá síðasta vetri og er af nýlagðri gönguskíðabraut .